தென்கொரியாவில் நடக்க இருக்கும் குளிர்கால ஒலிம்பிக் போட்டிகளில் வடகொரிய அணிகள் பங்கேற்பது குறித்து முதற்கட்ட பேச்சுவார்த்தை நடத்தப்படும் என தெரியவந்துள்ளது. கடந்த 2015ஆம் ஆண்டுக்குப் பிறகு வடகொரிய-தென்கொரிய அரசு நிலையிலான நேரடித் தொலைபேசி இணைப்பு துண்டிக்கப்பட்டது. இந்நிலையில் புத்தாண்டு உரையின்போது தென்கொரியாவுடன் உறவைப் புதுப்பிப்பது குறித்து வடகொரிய அதிபர் கிம் ஜாங் உன் பேசினார்.